Dean Koontz
Dean Ray Koontz (rođen 9. jula 1945.) američki je pisac. Njegovi romani su uglavnom pisani u žanru trilera, ali i često uključuju elemente horora, fantazije, naučne fantastike, misterije i satire. Mnoge od njegovih knjiga su se pojavile na spisku ''New York Times'' bestselera, sa 14 tvrdih poveza, i 14 džepnih izdanja dostižući poziciju broj jedan. Tokom svoje ranije karijere Koontz je pisao pod pseudonimima, kao što su: "David Axton", "Leigh Nichols" i "Brian Coffey". Prema izvještajima njegove službene internetske stranice, prodao je preko 450 miliona kopija.